**Мероприятия на НЧ „Развитие-1884” село Поликраище през 2022**

Със  Заповед №137/14.01-2022 на Кмета на Община Горна Оряховица, считано от 17.01 до 31.01, достъпът до читалищата се преустановява.

**21.01**. – Бабинден е! Поради извънредната епидемична обстановка тази година представихме виртуално децата, родени пред 2021 година.

**24.01.** – Участие във II-рия Международен оналйн-конкурс ,,Изкуство без граници''. Ивета Попхристова е **Лауреат I- ва степен**, а Калина Кушева е **Лауреат II-ра степен**.

**01.02**. – Гостува екип на предаването „Събота сутрин рано” на програма Христо Ботев, в което Татяна Кушева ги запозна с историята на селото и за живота сега, за дейността на библиотеката, а Елисавета Попгеоргиева разказа за работата на самодейните състави и читалищната дейност.

**08.02.** – Участие на Ивета Попхристова и калина Кушева в организирания от  фондация BRIGHT TALENTS **Международен онлайн конкурс на изкуствата „TALENTS OF TOMORROW“ 2022.**

**14.02. -** Табло във фоайето на читалището със стихове за виното и любовта.

**14.02. -** Празник на виното. Събитието, посветено на Трифон Зарезан, бе в дома на Атанас Карамаринов ,където се проведе традиционният ритуал по зарязването на лозите.

**11.02.** - Участвахме в онлайн конкурс „Бъклицата-символ на празник”, организиран от НЧ „Светлина-1927”,село Чилнов, община Две могили

**17.02.** – Участие в конкурс,, Баба Марта - мартенички вързала'' на НЧ „Пробуда” с.Ковачите.

**18.02.** – Табло във фоайето на читалището за Васил Левски – 149 години безсмъртие!

**26.02.** - Подреден кът за баба Марта.

**26.02.** – Публикуван албум с мартеници, изработени от жените в селото.

**01.03.** – „Подари усмивка” - закичихме мартеници на хората от селото и учениците.

**02.03**- Табло във фоайето за 3-ти март.

**03.03.** - 144 години от Освобождението! Общоселско тържество, което започна с издигането на трибагреника и панахида. В програмата участваха състави към читалището.

**06.03.** - **На Сирни Заговезни около "Пречистващият огън".** Спазвайки традицията запалихме огън и всички присъстващи го прескочиха, за да се пречистят от злото.

**21.03.** – Добре дошла, Пролет! Витрина във фоайето на читалището.

**24.03**. - Грамоти за участие на женския народен хор „Росна китка”, клуба за народни хора „Жива вода”, Ивета Попхристова, Калина Кушева , Стефани Карастоянова и читалището в проведения Онлайн фестивал „Среди Зима на мегдана Радилово 2022” с.Радилово, община Пещера.

**26.03**.– Годишно отчетно-изборно събрание.

**02.04. –** Участие на клуба за народни хора „Жива вода” в Петото юбилейно издание на Фолклорното надиграване „Букет от ритми“ гр.Павликени.

**04.04.** – Първа репетиция за народни танци в детската градина. Ръководител Даниела Нейкова.

**08.04. –** Организирано посещение за самодейците от читалището на националното турне на държавния фолклорен ансамбъл „Филип Кутев”, по случай 70 годишнината му.

**11.04-** Първа среща на жените от селото - Клуб „Шарени идеи” . Темата бе за символиката на цветята.

**16.04. –** V I - ти Национален преглед на любителските народни хорове и групите за обработен фолклор "Ганчо Михов" с. Първомайци. Кометентното жури с председател академик Крум Георгиев връчи званието **ЛАУРЕАТ** на женския народен хор "Росна китка"с диригент Георги Петров .

**16.04.-** Лазарки с песни и наричане благословяха за здраве и берекет из селото.

**18.04.** – Подредена изложба за Великден във фоайето на читалището.

**18.04.** – На рахат локум. Поредната сбирка на клуб „Шарени идеи” премина под символа на предстоящия Великден. Част от жените бяха на екскурзия в Истанбул за празника на лалето и споделиха впечатленията си от там.

**24.04. - Първо място** на женския народен хор "Росна китка" с диригент Георги Петров от проведения онлайн I -ви Фестивал на народната песен и свирня "Като жива вода" - Суворово 2022.

**27.04**. – На трета сбирка на клуб „Шарени идеи” жените показаха своите пъстри и писани яйца .

**03.05. -** ОНЛАЙН КОНКУРС ЗА НАРОДНА НОСИЯ - Женски народен хор "Росна китка" и Клуб за народни хора "Жива вода"

**04.05.-** На чаша сироп от смокинови листа На днешната сбирка на клуб „Шарени идеи” си говорихме за какво е полезен цветът на конския кестен и как да си направим обезболяващ спирт от него, как да си направим мед от глухарчета и как ще посрещнем Гергьовден .

**05.05.** – Люлки –полюлейки. По традиция с учениците от началния курс украсихме люлка с цветя за Гергьовден в двора на училището, на която всички са люляха за здраве. Разказахме легендата за Гергьовден и традициите, свързани с празника, а Стефани Карастоянова поздрави с песен всички присъстващи.

**07.05.** - X- ти Национален фолклорен конкурс „Заблеяло ми агънце”.

Женският народен хор „Росна китка” с диригент Георги Петров и клубът за народни хора „Жива вода” с хореограф Цанко Михайлов представиха читалището. **ПЪРВО място** за женския народен хор "Росна китка”.

**09.06**. - С учениците от III и IV клас от ОУ „Св.Св. Кирил и Методий” в селото ни проведохме открит урок, на който ги запознахме с най-важното за Европейския съюз

**10.05.** - Виртуален събор   по проект „С песни и танци Мадара ни събира въпреки всичко“ на читалище **"Просвета-1908"**  село Мадара. В конкурса със свои изпълнения се включиха женският народен „Росна китка” и клубът за народни хора „Жива вода”.

**12.05**. - Представяне на книгата „Погледни през рамо" на Веселина Кожухарова от с.Първомайци.

**17.05.** – Поредната сбирка на Шарени идеи бе за цветовете на бъза и как да си направим сироп.

**20.05.** – Подредено табло във фоайето на читалището за 24 май.

**21.05**. – **Второ място** за Стефани Карастоянова от школата за народно пеене с ръководител Вяра Петрова от проведения в с. Драгижево Регионален преглед на самодейното изкуство "Пеем и танцуваме".

**04.06.** X- празник на Горнооряховския суджук.Съпътстваща проява на Празника бе специалният кът „Кулинарна трапеза“, където читалището приготви типичната за Поликраище градинарска чорба и яхния с Горнооряховски суджук.

**05.06.** – Участие в Празника на Горнооряховския суджук на женския народен хор „Росна китка”, клуба за народни хора „Жива вода” и Стефани Карастоянова.

**05.06**. - С **първо място** за певческо изкуство и парична премия от 120.00 лв. бе удостоен женският народен хор „Росна китка”, а клубът за народни хора „Жива вода” получи парична награда на "ПАНАИРИ И ФЕСТИВАЛИ" ЕООД - партньор на НФФ "Насред мегдана в Арбанаси" 2022.

**24.06.** – Еньовден - празникът на лечебните билки. По традиция рано сутринта, преди изграв, се отправихме към реката за билки, от които увихме голям еньовски венец, през който се провряха всички за здраве.

**25.06**. - Първи Национален Фолклорен Конкурс ,,От извора на Севера “-град Пордим. Женският народен хор „Росна китка” завоюва **две специални награди** и парична премия в размер на 150.00 лв. **Специалната награда на фестивала и специалната награда на БНТ участие в предаването „Иде нашенската музика”.**

**25.06.** - Участие на клуба за народни хора „Жива вода” на моминско парти в гр. Мартен.

**02.07**. - Втори национален конкурс за български фолклор – народно пеене „Неранза”, организиран от НЧ „Напредък- 1869” в Горна Оряховица, на който присъдиха **Поощрителна награда** за Стефани Карастоянова.

**30.07.** – Традиционен сбор на селото. В празничната програма Стефани Карастоянова и Калина Кушева, клубът за народни хора „жива вода” и ФК „Българка” с.Драганово и концерт на народния певец Илия Луков.

**02.08.** – Получени грамоти, плакет и флашка с изпълненията на всички участници във Виртуалния събор „С песни и танци Мадара ни събира въпреки всичко“,организирано от читалище "Просвета-1908" в село Мадара. В събора се представиха женския народен хор „Росна китка” и клуба за народни хора „Жива вода”.

**11.08. -** Организирана здравна лекция, на която бяха представени продукти за здравето и дома. Много от присъстващите се възползваха от промоциите и закупиха предлаганите артикули. Всеки гост получи безплатен подарък.

**21.08 -** Участие „Жива вода” на сватба във Винпалас с.Арбанаси.

**27.08.** – Сцената на Старата Българска (Римска баня) бе мястото, където се проведе Петото издание на фестивала "Свири ми се, пее ми се, оро ми се игра", с. Баня.  
Читалището ни бе представено от Женския народен хор „Росна китка” и  
клуба за народни хора "Жива вода" . В новата категория "Обработен песенен фолклор" **първо място** за женския народен хор „Росна китка” и в новата категория "Автентично хоро" **третото място** e за клуба за народни хора "Жива вода".

**10.09**. – Участие на клуба за народни хора „Жива вода” в празника на градинаря в с.Драганово.

**17.09**. – XIV- ти Празник на плодородието – „Ден година храни”.

**24.09.** - Участие на клуба за народни хора "Жива вода" в Празника на тиквата, организиран от НЧ "Звезда-1905"с. Правда.

**02.10.** - Тържество за 11-годишнината на клуба за народни хора „Жива вода” на хижа „Божур”.

**08.10.** – Първа репетиция на детския танцов състав с ръководител Даниела Нейкова.

**08.10.** – Участие на клуба за народни хора „Жива вода” на частно тържество в ресторант Чуруковец .

**12.10.** - Моята любима туршия. Първата есенна сбирка на Шарени идеи

**16.10.** - V- ти ФФ „ФОЛКСТРАЖ“ 2022 „С МУЗИКА, ПЕСНИ И ТАНЦИ НА МЕГДАНА” гр. Стражица. Читалището ни бе представено от женския народен хор „Росна китка” и клуба за народни хора „Жива вода” . **Първо място** и 100 лв. награда за „Росна китка”.

**19.10.** - Днес темата, която разглеждахме в клуб „Шарени идеи” беше за полезните свойства на тиквата и какво да си приготвим от нея.

**01.11.** – Ден на Народните будители . Днешната сбирка на клуб „Шарени идеи” бе посветена на Деня на народните будители. Запознахме с историята на празника, а г-жа Татяна Кушева ни прочете своите стихотворения „Читалищни будители”, „На родното читалище” и „Читалище-съдба”. Припомнихме си с признателност за нашите председатели - радетели на българщината, достойни наследници на Паисий Хилендарски!

**06.11. -** Фестивал на хумора "Който се смее, не старее"с. Паламарца, ощ. Попово. Стефани Карастоянова от школата за народно пеене с вокален педагог Вяра Денчева с прекрасно си изпълнение получи **Сребърен медал**.

**08.11**. - Днес темата в клуб „Шарени идеи” бе празничния календар през м.ноември. Запознахме се с традициите и символиката, свързани с Архангелов ден, св.Мина, въведение богородично и Андреев ден. Обсъдихме и кой как прави киселото зеле. Поздравихме рожденичката Боянка Кирова и и подарихме сувенир, изработен от децата през лятната работа на библиотека.

**17.11.** – Клуб Шарени идеи - Днес се потопихме в царството на хризантемите. Феерия от цветове и аромат изпълниха библиотеката. Избрахме сред тях най-красивите хризантеми, а те са на Боянка Кирова, за което получи награда.

**17.11. -** Публикуван албум с хризантеми.

**21.11.** – Ден на Християнското семейство – „На сладка раздумка” - общоселско тържество.

**25.11.** - Участие на клуба за народни хора „Жива вода” в празничния концерт, посветен на 115 г. от основаването на НЧ ``Напредък - Крушето 1906`` в Крушето.

**27.11.** - Участие на клуба за народни хора „Жива вода” на частно парти в ресторант „Вселена” гр. Горна Оряховица .

**30.11.** - Днес темата в „Шарени идеи” е Андреевден и обсъждане на общоселски пролеми.

**08.12.** – Поредната сбирка на Шарени идеи бе за трапезата за Бъдни вечер и Коледа и украсяване на читалищната елха.

**15.12.** – На поредната сбирка /последна за годината/ на шарени идеи всички получиха ръкохватки, изработени от Веска Кьосева, Илияна Дечкова подари на читалището ръчно изработен коледен свещник, а Пенка Карапенчева почерпи със сушени плодове и орехи.

**22.12** - Коледно парти на „Шарени идеи” и членове на клуба на пенсионера. Поиграхме си, видяхме си късметчетата и разиграхме новогодишната томбола. С много настроение изпращаме старата година.

**24.12.** – Коледно тържество с участието на Стефани Карастоянова от школата за народно пеене с ръководител Вяра Денчева, Гергана Здравкова, Валентина Кушева и Калин Кушева и детския танцов състав с ръководител Даниела Нейкова. Дядо Коледа в компанията на Снежанка раздаде подаръци на послушните деца.